‘আর্থ আওয়ার’-এ অংশ নিন, আর্জি রাজ্যপালের

কলকাতা: পরিবেশ রক্ষার বার্তা নিয়ে রাজ্যবাসীর কাছে অনুরোধ জানালেন রাজ্যপাল সিভি আনন্দ বোস (Governor CV Ananda Bose)। আগামী শনিবার রাত ৮টা ৩০মিনিট থেকে ৯টা ৩০মিনিট পর্যন্ত ‘আর্থ আওয়ার’ (Earth Hour) পালন করার জন্য সবাইকে আহ্বান জানিয়েছেন তিনি। এই উদ্যোগের অংশ হিসেবে রাজভবনেও (Raj Bhavan) নির্ধারিত সময়ে অপ্রয়োজনীয় আলো বন্ধ রাখা হবে বলে জানানো হয়েছে। রাজ্যপাল মনে করিয়ে দিয়েছেন, পৃথিবীকে রক্ষা করাই আমাদের দায়িত্ব।

রাজভবনের (Raj Bhavan Kolkata) তরফে প্রকাশিত বিবৃতিতে রাজ্যপাল বলেছেন, “আসুন, আমরা সবাই একসঙ্গে ‘পৃথিবীর জন্য সবচেয়ে গুরুত্বপূর্ণ এক ঘণ্টা’ অর্থাৎ ‘আর্থ আওয়ার’ পালন করি। ২২ মার্চ শনিবার রাত ৮টা ৩০ মিনিট থেকে ৯টা ৩০ মিনিট পর্যন্ত আমরা সকলে অপ্রয়োজনীয় আলো নিভিয়ে রাখি (Lights Off)।” বিশ্বব্যাপী এই উদ্যোগের অংশ হয়ে পরিবেশ সুরক্ষার বার্তা দেওয়া প্রয়োজন বলেও তিনি মন্তব্য করেন।

আরও পড়ুন: এক রানে আউট কোহলি! ম্যাচ দেখতে দেখতে হার্ট অ্যাটাক কিশোরীর

‘আর্থ আওয়ার’ (Earth Hour) হল পরিবেশ সচেতনতা বৃদ্ধির জন্য বিশ্বব্যাপী একটি আন্দোলন। ২০০৭ সালে অস্ট্রেলিয়ার (Australia) সিডনিতে প্রথমবার ‘লাইট অফ ইভেন্ট’ (Lights Off Event) হিসেবে এটি পালিত হয়। এরপর থেকে প্রতিবছর কোটি কোটি মানুষ এই কর্মসূচিতে অংশ নেন। বিশ্ব বন্যপ্রাণী তহবিল (WWF) এই উদ্যোগের আয়োজক, যার মূল লক্ষ্য পরিবেশ রক্ষা ও জলবায়ু পরিবর্তনের বিরুদ্ধে সচেতনতা তৈরি করা।

রাজ্যপাল (West Bengal Governor) বলেন, “মা ধরিত্রী (Mother Earth) আমাদের জীবনধারণের সমস্ত উপাদান সরবরাহ করেন। কিন্তু, আমরা অতিরিক্ত লোভের কারণে প্রকৃতির সম্পদ অবিবেচকের মতো ব্যবহার করছি।” তিনি আরও বলেন, সভ্যতা ও প্রযুক্তির অগ্রগতির ফলে আমরা অতিরিক্ত কার্বন নির্ভর হয়ে পড়েছি, যা প্রকৃতির ভারসাম্য নষ্ট করছে। তাই পরিবেশের ভবিষ্যৎ রক্ষায় আমাদের সবাইকে সচেতন হতে হবে।

এই উদ্যোগের মাধ্যমে সাধারণ মানুষকেও পরিবেশ রক্ষার কাজে সামিল হওয়ার আহ্বান জানিয়েছেন রাজ্যপাল (Governor Appeal)। ‘আর্থ আওয়ার’ শুধু এক ঘণ্টার জন্য আলো নিভিয়ে রাখার অনুষ্ঠান নয়, বরং এটি প্রকৃতির প্রতি আমাদের দায়বদ্ধতার প্রতীক। তাই বিশ্বজুড়ে এই বার্তা ছড়িয়ে দিতে এবং পরিবেশের স্বার্থে আমরা সবাইকে এতে অংশ নেওয়ার অনুরোধ করা হয়েছে।